VALSTYBINIO SOCIALINIO DRAUDIMO FONDO VALDYBOS

PRIE SOCIALINĖS APSAUGOS IR DARBO MINISTERIJOS

DIREKTORIUS

ĮSAKYMAS

DĖL VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS DIREKTORIAUS 2013 M. LIEPOS 12 D. ĮSAKYMO NR. V-352 „DĖL VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS DARBO REGLAMENTO PATVIRTINIMO“ PAKEITIMO

2019 m. rugsėjo 13 d. Nr. V-384

Vilnius

1.	Pakeičiu Valstybinio socialinio draudimo fondo valdybos prie Socialinės apsaugos ir darbo ministerijos darbo reglamentą (toliau – Reglamentas), patvirtintą Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) direktoriaus 2013 m. liepos 12 d. įsakymu Nr. V-352 „Dėl Valstybinio socialinio draudimo fondo valdybos prie Socialinės apsaugos ir darbo ministerijos darbo reglamento patvirtinimo“:

1.1.	išdėstau 2.18 papunktį taip:

„2.18. Padalinio vadovo pavaduotojas – darbuotojas, kuriam jo pareigybės aprašyme ar atskirame direktoriaus įsakyme pavesta nuolatinio pobūdžio funkcija teisės aktų nustatytais atvejais vykdyti darbe nesančio padalinio vadovo funkcijas (įskaitant atvejus, kai padalinio vadovo funkcijas darbuotojui pavesta vykdyti, tik nesant darbe ir padalinio vadovo, ir kito darbuotojo, kuriam taip pat pavesta pavaduoti padalinio vadovą).“;

1.2.	išdėstau 8 punktą taip:

„8. Fondo valdybos administracijos struktūrą ir Fondo valdybos administracijos struktūros schemą tvirtina Lietuvos Respublikos socialinės apsaugos ir darbo ministras.“;

1.3. išdėstau 12 punktą taip:

„12. Direktorius įsakymu nustato direktoriaus pavaduotojų kuravimo sritis, atsižvelgdamas į Lietuvos Respublikossocialinės apsaugos ir darbo ministro patvirtintą Fondo valdybos administracijos struktūros schemą. Direktoriaus pavaduotojai pagal jiems priskirtas kuravimo sritis koordinuoja ir kontroliuoja padalinių ir kitų Fondo administravimo įstaigų darbą.“;

1.4. išdėstau 26 punktą taip:

„26. Teisės pokyčiai valdomi, vadovaujantis Valstybinio socialinio draudimo fondo administravimo įstaigų teisės aktų valdymo proceso aprašu, patvirtintu direktoriaus 2012 m. rugsėjo 5 d. įsakymu Nr. V-424 „Dėl Valstybinio socialinio draudimo fondo administravimo įstaigų procesų aprašų patvirtinimo“ ir kitomis šį procesą reglamentuojančiomis specialiosiomis teisės normomis.“;

1.5. pripažįstu netekusiomis galios 27 – 32 punktus;

1.6. išdėstau 52 punkto trečiąją pastraipą taip:

„Padalinių vadovų ir jų pavaduotojų pavedimai yra asmeniniai. Ši taisyklė netaikoma, kai padalinio vadovas duoda pavedimą padalinio vadovo pavaduotojui, pagal padalinio nuostatus ar kitus teisės aktus atsakingam už jam pavaldžių padalinio darbuotojų grupės veiklą (kai pavedimas susijęs su tos darbuotojų grupės funkcijomis), – tokiais atvejais asmeniniai pavedimai turi būti aiškiai išreikšti (vadovaujantis šio punkto antrosios pastraipos nuostatomis).“

1.7. išdėstau 74 punktą taip:

„74. Įslaptinti dokumentai (dokumentai su žyma „Visiškai slaptai“, „Slaptai“, „Konfidencialiai“, „Riboto naudojimo“) valdomi vadovaujantis Įslaptintos informacijos administravimo ir išslaptinimo tvarkos aprašu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 820, ir direktoriaus įsakymu nustatytomis specialiosiomis taisyklėmis.“;

1.8. išdėstau 80 punkto trečiąją pastraipą taip:

„Vokai, ant kurių užrašytas viešojo pirkimo pavadinimas arba yra užrašas „konkursui“, perduodami Viešųjų pirkimų skyriui.“;

1.9. išdėstau 162 punktą taip:

„162. Įsakyme dėl tarnybinės komandiruotės turi būti nurodyti komandiruojamojo vardas, pavardė, pareigos, vietovė (vietovės), komandiruotės trukmė ir komandiruotės išlaidos, kurias apmokės įstaiga, komandiruotės tikslas ir (ar) konkretus pavedimas (tarnybinė užduotis), nurodyti terminai, per kuriuos asmenys, grįžę iš tarnybinės komandiruotės, turi pateikti ataskaitą apie pavedimo (tarnybinės užduoties) atlikimą, ataskaitos pateikimo būdas (žodžiu, raštu), kiti veiksmai, kuriuos privalo atlikti į tarnybinę komandiruotę siunčiami asmenys. Jei ataskaitos apie pavedimo (tarnybinės užduoties) įvykdymą pateikimo būdas ir laikas nenurodytas, laikoma, kad ataskaita turi būti pateikta žodžiu pirmąją darbuotojo darbo dieną po komandiruotės. Jeigu į tarnybinę komandiruotę kartu vyksta keli Fondo valdybos darbuotojai arba Fondo valdybos darbuotojas (-ai) ir kitos (-ų) Fondo administravimo įstaigos (-ų) darbuotojas (-ai), komandiruojamų asmenų sprendimu gali būti teikiama viena bendra komandiruotės ataskaita.

Raštu pateiktas ataskaitas apie pavedimo (tarnybinės užduoties) atlikimą registruoja ISEIVS.“;

1.10. išdėstau 166 punktą taip:

„166. KS teikia informaciją visuomenės informavimo priemonėms ir visuomenei, rengia visuomenės informavimo priemonėms pranešimus aktualiais klausimais, Fondo valdybos paaiškinimus ir komentarus dėl žiniasklaidoje pateiktų nuomonių ir faktų, susijusių su valstybiniu socialiniu draudimu ar valstybinio socialinio draudimo sistemos veikimu, pagal kompetenciją skelbia informaciją Fondo valdybos interneto svetainėje, koordinuoja visuomenės informavimo priemonėmis skelbtinos informacijos pateikimą. KS taip pat apibendrina su Fondo valdybos veikla ir valstybiniu socialiniu draudimu susijusią informaciją visuomenės informavimo priemonėse ir teikia ją direktoriui ir jo pavaduotojams, kitiems darbuotojams.“;

1.11. išdėstau 169 punktą taip:

„169. Darbuotojai, gavę iš visuomenės informavimo priemonių atstovų prašymus pateikti informaciją ar pageidavimus dėl interviu ar komentarų, privalo apie tai nedelsdami informuoti KS.“;

1.12. išdėstau 170 punktą taip:

„170. KS SADM žiniai teikia informaciją apie planuojamas spaudos konferencijas ir jų tematiką, taip pat Fondo valdybos pranešimus žiniasklaidai. Lietuvos Respublikos socialinės apsaugos ir darbo ministro įsakymuose ar kituose teisės aktuose numatytais atvejais Fondo valdybos planuojami visuomenės informavimo veiksmai ir skelbtinos informacijos turinys suderinami su SADM atsakingu asmeniu.“;

1.13. išdėstau 171 punktą taip:

„171. Iki kalendorinių metų pabaigos ar kito jų nurodyto laiko einamaisiais metais padalinių vadovai gali sudaryti savo vadovaujamo skyriaus atitinkamai kitų ar einamųjų metų kasmetinių atostogų eilę bei pavaduojančių asmenų sąrašą. Padalinio vadovui nusprendus sudaryti atostogų eilę, padalinio darbuotojai privalo ne vėliau kaip per 2 savaites (jei padalinio vadovas nenurodė ilgesnio termino) nurodyti vadovui planuojamą nepertraukiamų kasmetinių atostogų, ne trumpesnių kaip 12 kalendorinių dienų, jeigu kasmetinės atostogos imamos kalendorinėmis dienomis, arba 10 darbo dienų, jeigu atostogos imamos darbo dienomis, laikotarpį; planuojamus (pageidaujamus) likusių darbuotojui priklausančių kasmetinių atostogų laikotarpius sudarant atostogų eilę darbuotojas nurodo savo pageidavimu. Direktoriaus pavaduotojai savo planuojamų kasmetinių atostogų laikotarpius turi suderinti su kitais direktoriaus pavaduotojais taip, kad, atsižvelgiant į direktoriaus patvirtintą direktoriaus ir direktoriaus pavaduotojų pavadavimo tvarką, vienas direktoriaus pavaduotojas atitinkamu laikotarpiu pavaduotų ne daugiau kaip 2 asmenis.“;

1.14. Išdėstau XIII skyriaus trečiojo skirsnio pavadinimą taip:

„Trečiasis skirsnis

PRAŠYMŲ DĖL ATOSTOGŲ SUTEIKIMO RENGIMAS, pasirašymas, PATEIKIMAS, sprendimo priėmimas ir jo galiojimas“;

1.15. išdėstau 174 punktą taip:

„174. Prašymai dėl kasmetinių atostogų suteikimo pateikiami ne vėliau kaip prieš 5 darbo dienas iki atostogų pradžios, išskyrus atvejus, kai to neįmanoma padaryti dėl nenumatytų, nuo darbuotojo valios nepriklausančių aplinkybių. Darbuotojas, prieš teikdamas prašymą dėl kasmetinių atostogų suteikimo, privalo pats išsiaiškinti (pavyzdžiui, pasinaudojęs informacinių sistemų priemonėmis) jam priklausančių atostogų dienų skaičių, laikotarpius ir pagrindus, už kuriuos jos įgytos (prireikus, nesant objektyvios galimybės to padaryti pačiam, darbuotojas gali tai išsiaiškinti su Personalo valdymo skyriaus atsakingu darbuotoju).

Avansu (neįgijus teisės į atitinkamų dienų skaičių) kasmetinės atostogos darbuotojui gali būti suteikiamos tik jam raštu įsipareigojus atleidimo iš darbo atveju grąžinti Fondo valdybai už avansu suteiktas atostogas išmokėtą sumą.“;

1.16. išdėstau 175 punktą taip:

„175. Išskyrus šio punkto antrojoje pastraipoje numatytas išimtis, darbuotojas prašymą dėl kasmetinių ar tikslinių atostogų rengia ir pasirašo DVS. Tikslinių atostogų, kurių suteikimas nėra imperatyviai privalomas, prašymas pasirašomas, tik jį vizavus tiesioginiam vadovui, jei jis nėra direktorius. Darbuotojas DVS parengtą prašymą dėl kasmetinių ar tikslinių atostogų pasirašo elektroniniu kvalifikuotu parašu arba DVS priemone (elektroniniu ne kvalifikuotu parašu), tokiu atveju paspaudžiant mygtukus „Pasirašyti“ ir „Baigti rengti“.

Kai darbuotojas dėl objektyvių priežasčių (dėl ligos, atostogų ar kitais teisės aktų numatytais atvejais yra ne darbo vietoje) neturi galimybės prašymą dėl atostogų suteikimo, atšaukimo iš kasmetinių atostogų, kasmetinių atostogų pratęsimo rengti DVS, savo rašytinį prašymą jis gali rengti kitu būdu ir pasirašytą pateikti paštu (per pasiuntinį) ar elektroniniais ryšiais. Tokiais atvejais šio punkto pirmojoje pastraipoje numatytų asmenų vizavimo procedūra vykdoma su atitinkamais pakeitimas – atliekama po prašymo pasirašymo bei registravimo ir, priklausomai nuo prašymo formos ir pateikimo būdo, gali būti įforminama skirtingai: įrašant rezoliuciją tiesiogiai gautame popieriniame prašyme arba įrašant rezoliuciją DVS (toliau šiame skyriuje tokie veiksmai laikomi vizavimu).“;

1.17. išdėstau 176 punktą taip:

„176. Darbuotojui pateikus pasirašytą prašymą, Personalo valdymo skyriaus atsakingas darbuotojas jį registruoja ir patikrina, ar pateiktas prašymas yra tinkamas (ar nėra formalių trūkumų, dėl kurių jo neįmanoma įgyvendinti, ar darbuotojas yra įgijęs teisę į prašomos trukmės atostogas, ar, prašant kasmetinių atostogų avansu, yra įsipareigojimas atleidimo iš darbo atveju grąžinti už avansu suteiktas atostogas išmokėtą sumą, ar vizuotinas tikslinių atostogų prašymas yra vizuotas ir panašiai).“;

1.18. išdėstau 177 punktą taip:

„177. Jeigu užregistruotas atostogų prašymas yra tinkamas, Personalo valdymo skyriaus atsakingas darbuotojas DVS kortelės skiltyje „Komentarai“ įrašo „Tinkamas“ ir pateikia atitinkamai direktoriui, direktoriaus pavaduotojui ar padalinio vadovui rezoliucijai įrašyti, o jei sprendimas turi būti įformintas įsakymu, – rengia atitinkamą įsakymą.

Jeigu užregistruotas atostogų prašymas yra netinkamas, Personalo valdymo skyriaus atsakingas darbuotojas DVS kortelės skiltyje „Komentarai“ įrašo „Netinkamas“, nurodo priežastį ir informuoja prašymą pateikusį darbuotoją (DVS priemonėmis, o 175 punkto antrojoje pastraipoje nurodytais atvejais, kai informavimas DVS negalimas, – tokiu pat būdu, kokiu gautas prašymas). Tokiu atveju prašymas neteikiamas direktoriui, direktoriaus pavaduotojui ar padalinio vadovui rezoliucijai įrašyti (arba nerengiamas atitinkamas įsakymas), o darbuotojas turi rengti naują prašymą, ištaisydamas nurodytus trūkumus. Direktorius, direktoriaus pavaduotojas ar padalinio vadovas privalo atsižvelgti į atsakingo Personalo valdymo skyriaus darbuotojo komentarą dėl prašymo tinkamumo. Jeigu yra įrašytas Personalo valdymo skyriaus atsakingo darbuotojo komentaras „Netinkamas“, direktoriaus, direktoriaus pavaduotojo ar padalinio vadovo rezoliucija „Sutinku“ negalioja (nesukelia šiame skyriuje numatytų priimto sprendimo pasekmių).“;

1.19. pripažįstu netekusiu galios 178 punktą.

2.	Į p a r e i g o j u:

2.1.	Fondo valdybos Teisės skyrių šį įsakymą pateikti Teisės aktų registrui ir paskelbti Valstybinio socialinio draudimo fondo administravimo įstaigų (toliau – Fondo administravimo įstaigos) intraneto svetainėje;

2.2.	Fondo valdybos Klientų aptarnavimo valdymo skyrių šį įsakymą paskelbti Fondo valdybos interneto svetainėje;

2.3.	Fondo valdybos darbuotojus, Valstybinio socialinio draudimo fondo valdybos teritorinių skyrių ir kitų Fondo administravimo įstaigų direktorius su šiuo įsakymu Reglamento nustatyta tvarka susipažinti pasirašytinai per 3 darbo dienas;

2.4.	Fondo valdybos Informacinės sistemos eksploatavimo ir informacijos valdymo skyrių:

2.4.1.	šį įsakymą išsiųsti Fondo valdybos direktoriaus pavaduotojams, Fondo valdybos padaliniams, Fondo administravimo įstaigoms ir Lietuvos Respublikos socialinės apsaugos ir darbo ministerijai;

2.4.2.	Reglamento nustatyta tvarka su šiuo įsakymu Dokumentų valdymo sistemos (toliau – DVS) priemonėmis pasirašytinai supažindinti visus Fondo valdybos darbuotojus – DVS naudotojus ir Fondo administravimo įstaigų direktorius;

2.5.	Personalo valdymo skyrių Reglamento nustatyta tvarka su šiuo įsakymu pasirašytinai supažindinti po šio įsakymo įsigaliojimo priimtus naujus darbuotojus, taip pat kitus darbuotojus, kurie neturi teisės ar techninės galimybės naudotis DVS.

Direktorė	Julita Varanauskienė